So hua'auchiguini 

Genesis 



Da n 'aqtac Genesis naigui da chigoqchiguina 
'enauacna. Ana 'ana nede Vaxat da 'eetec da 
chigoqchiguina ana 'alhua qataq na shiyaxauapi, ime, 
qataq jec na lalamaxatpi ni Vot 'enauacna. Qaq se'eso 
hua'auteec co'ollaxa huo'o na Vamaqteetac na qalota 
nta'alpi saq cha'a. Qalaxayi ana hua'auchiguini nede 
Vaxat da 'oonolec nim Votapec 'enauacna, qaica ca lya, 
Qataq i'axat da fiVini Votapecna nshitaique da na 
shiyaxauapi yayamaqchiguini qataq qaica ca 
machicagueX lamaaxa da yataqta yalaq qataq quetelec 
nimayi. Nataq'en Vaxa't da 'eetec da chigoqchiguina da 
nasouaxashit qataq da nque'ejnaxac na shiyaxauapi, da 
ivita da Vot nam sa yayamaxadenpi nimayi, 

Huana naxa, nachi nim Vot 'enauacna ilaique ca 
lataxac da qaltaq nca'alaxateec namayipL Qaq pa'ateec 
da Vaxat ana' ana nede da yachaxanapeguem da Ita'adaic 
Itelaxa nimayi na lalamaxatpi. 



Co'olloxochi qai'otna 

11 Co'oUoxochi chita'ague da 
do'onataxan m i'otapecna, 
nachi i'ot na piguem qataq ana 
'alhua. 2 Qaq ana 'alhua 
saxanaqca ca layamqa'; 'eeta'am 
da ndoteec na 'etaxat qataq na 
napalaxa, qaq so n'espiritu 
nimayi coleetapeguelec na 
'etaxat. 3 Nachi iii i'otapecna 
'enapeco': 

— iSauotaique da 
yi'oqchiguiiii! 

Nachi ipacchigui da 
yi'oqchiguiiii naq'en. ^Qaq 
co'ollaq ila'a na yi'oqchiguiiii da 
'onaxaic, nachi iyotauga na 



napalaxa, 5 nachi yamata'ac 
na'a'q na yi'oqchiguiiii, qaq na 
napalaxa pe. Qaq 'eso so 
hua'auchiguiiii da ime so 
'oonolec na'a'q. 

6 Ime, qaq 'enapeco' iii 
i'otapecna: 

— Huo'o qome ca 
icolaxadachi na 'etaxat, yaqto' 
dos naua Ipa'axaco. 

Qaq 'eda da 'eetec. 7 Nachi iii 
i'otapecna i'ot so Ipaqtaxat na 
'etaxat da iyodacachi, nachi 
huo'o na npa'ataiii naq'en qataq 
huo'o na pa'atashiguem, « nachi 
yamata'ac piguem se'eso 

Ipaqtaxanaxat. Qaq 'eso so ime so 
lya na'a*q. 

^Qataq 'enapeco' iii 
i'otapecna: 

-Na 'etaxat mayi npa'ataiii 
huo'o qome ca laponqa', yaqto' 
yi'oq ca Iqaxayaxa. 

Qaq 'eda da 'eetec. iONachi 
iii i'otapecna yamata'ac 'alhua na 
Iqaxayaxa, qaq na laponqa' na 
'etaxat yamata'ac auaxai. 

Qaq co'oUaq ime, nachi 
iiimayi ila'a da yataqta 
yayamaqchiguiiii. ii Nachi 
'enapeco' ni i'otapecna: 

-Naxajlec qome 'enauac na 
'alhua na yotta'a't laiiaxataxaqui 
ana 'alhua: 'auaqpi qataq ana 
qo'ipaq huo'o ana ala mayi ishit 
da iiaxat. 

Qaq 'eda da 'eetec. 12 Nachi 
na 'alhua naxajlec 'enauac na 
yotta'a't laiiaxataxaqui ana 'alhua: 
'auaqpi qataq ana qo'ipaq huo'o 
ana ala mayi ishit da iiaxat. 
Nachi ni i'otapecna ila'a da 
yataqta yayamaqchiguiiii. i^Qaq 
'eso so ime co'oUaq mashi ivi' 
nana tres na'axa'te. 

14-15 Nachi 'enapeco' iii 
i'otapecna: 

— Huo'o qome ana 'edoiguipi 
na piguem, yaqto' icoyadelec ana 
'alhua qataq iyotauga yi na'a'q 
qataq yi pe, qataq nataq'en i'axa't 
da nqochi'n nana na'axa'te qataq 
nana vi'iyi qataq nana lya't 
na'axa'te mayi naponaxaqui'. 

Qaq 'eda da 'eetec. i^Ime, 
nachi iii i'otapecna i'o't naua dos 
ncoyadaxanaqte: aso late'edai 
icoyadelec naq'en yi na'a'q, qaq 



aso qapi'ole icoyadelec yi pe. 
Nataq'en i'ot ana huaqajiiipi. 
17 Nachi iiimayi yano'oto soua 
ncoyadaxanaqte na piguem da 
icoyadelec naq'en ana 'alhua i*yi 
na'a'q qataq yi pe, da yaqto' sa 
nhuoiguet na yi'oqchiguiiii na 
napalaxa. Ime, nachi ila'a iiimayi 
da yataqta yayamaqchiguiiii. 
19 Qaq 'eso so ime co'oUaq mashi 
ivi' naua cuatro na'axa'te. 

20 Ime, nachi 'enapeco' iii 
i'otapecna: 

— Naxatoigui qome na 'etaxat 
'enauac na yotta'a't 'etaxat I'ec, 
qataq nataq'en qome na mayo 
mayi ishit da huayotapeguelec 
ana 'alhua. 

Qaq 'eda da 'eetec. 21 Nachi 
iii i'otapecna i'ot na Ita'alpi na 
nyaq, 'enauac na yotta'a't 
shiguiyacpi mayi laiiaxataxaqui 
qataq layi' na 'etaxat, qataq 
'enauac na yotta'a't mayopi. Qaq 
co'ollaq ime, nachi iiimayi ila'a 
da yayamaqchiguiiii. 22 Nachi 
yanem da no'on I'aqtac na 
shiguiyacpi mayi I'onatac, 'eeta': 

-Yataqta saqalota qome na 
qai'alqui qataq qanlaxachiichigui 
ana auaxai; qataq yataqta 
saqalota qome na mayo ana 
'alhua. 

23 Qaq 'eso so ime co'ollaq 
mashi ivi' naua cinco na'axa'te. 

24 Nachi 'enapeco' iii 
i'otapecna: 

—Naxajlec qome ana 'alhua 
'enauac na yotta'a't shiguiyacpi: 
nlopi qataq naua ishi', qataq nan 
hualectapigui'. 

Qaq 'eda da 'eetec. 25Nachi 
i'ot fiimayi 'enauac ne'ena 
shiguiyacpi. Qaq co'oUaq ime, 
nachi ila'a da yayamaqchiguiiii. 
2^ Ime, nachi nimayi 'enapeco': 

-Nagui so'otaq ca 
shiyaxaua. 'Eeta'ama qomi' qataq 
huo'o da 'enec da ilo'ogue na 
nyaq, mayo, shiguiyacpi mayi 
ishit da nlo, qataq naua ishi', 
qataq nam hualectapigui*. 

27 Qaq i'ot iii i'otapecna so 

shiyaxaua, 
i'enaxatchigui da maichi 

n'onataxac; 
yale qataq 'alo soua i'o't. 

28 Ime, qaq yanema da no'on 

I'aqtac, 'eeta': 
Yataqta saqalota qome ca 

qai'alquiipi; 
qanlaxachiitelec ana 'alhua 

qataq qauloyigue; 
nataq'en qauloyigue na nyaq 

qataq na mayo 
qataq 'enauac na shiguiyacpi 

mayi hualectapigui'. 



29 Ime, qataq 'enapeco' iii 
i'otapecna: 

— Hua', nagui qami' sanema 
'enauac ana nanguishi iiaxattalec 
ana 'alhua mayi huo'o ana ala, 
qataq 'enauac ana qo'ipaq mayi 
huo'o ana ala. 'Enauac anamayi 
qoUiquiitac. ^OQaq na 
shiguiyacpi, qataq na 
hualectapigui' qataq na mayo, 
'enauac namayi sanem na 'auaqpi 
da chictac. 

Qaq 'eda da 'eetec. 3i Qaq 
co'oUaq imat iiimayi 'enauac na 
I'onatacpi, nachi ila'a da yataqta 
yayamaqchiguiiii. Qaq 'eso so 
ime co'oUaq mashi ivi' naua seis 
na'axa'te. 

21 Na piguem qataq ana 
'alhua, qataq 'enauac na 
huetalecna mashi imeta. 2 Qaq 
co'oUaq mashi ivi' naua siete 
na'axa'te, nachi mashi imatta 
iiimayi na I'onatacpi, nachi 
nmateec. ^Ime, nachi yanagui 
se'eso pa'ateec na'a'q da 
Ichoxonnataxanaxaqui. Nachi 

iyotauga da iii'oxonnataxanaxaqui 
naq'en, cha'ayi se'eso na'a'q 
huetoigui da nmateeguesop 
'enauac na Tonatacpi. 

'•Qaq 'eda da n'aqtaguec 
co'oUaq qai'ottac na piguem 
qataq ana 'alhua. 

So shiyaxaua qoyanalec yi 'alhua 
Penaxat Eden 

Qaq co'oUaq i'ottac iii 
qadataxala' na piguem qataq ana 
'alhua, 5 qaq saxanaxa da huo'o 
aca iiaxat ana qo'ipaq qataq na 
'auaqpi, cha'ayi ni qadataxala' 
saxanaxa da yauo'o ca auot ana 
'alhua, qataq saxanaqca ca ishit 
da do'onataxaalec. ^Qaq 
nachaqnata na shiue mayi 
chigoqtapoigui ana 'alhua, 
naquittashiguem naq'en. ^Nachi 
iii qadataxala' i'oxon so 
shiyaxaua, yachigoxotaigui ana 
'alhua. Ime, nachi iquichichiguilo 
nana nmic lauaco, qataq yanem 
da Ica'alaxa. Nachi so shiyaxaua 
huo'o da Ica'alaxa. 

*Ime, nachi iii i'otapecna 
mayi qadataxala' i'ot so nanqa' 
ana nanguishi, huaigui naq'en 
yim 'alhua I'enaxat Eden, 
pa'aigue da nala' Uiguishiguem. 
Ime, nachi yanalec so shiyaxaua 
mayi I'onatac. ^Ime, qaq naxajlec 
naq'en 'enauac ana yotta'a't no'on 
qo'ipaq mayi huo'o ana ala ishit 
da qanallic. Qaq na laiiii som 
nanqa' ana nanguishi yanangui 
aso qo'ipaq mayi chigaqaigui da 
nca'alaxa, qataq aso qo'ipaq mayi 
chigaqaigui da qayauatton da 
no'on qataq qauem. 



to Nachi so 'alhua mayi 
I'enaxat Eden chigoqchiguiiia so 
I'auaxac cuatro nana Uico, da 
ipejlec yim nanqa' ana nanguishi. 
11 So I'auaxanec se'esoua 
I'auaxaco I'enaxat Pison, somayi 
imata da coleesop yi 'alhua 
I'enaxat da Havila, yim huaiia na 
oro. 12 Nam oro mayi huaiia yi'iyi 
'alhua yataqta no'on, nataq'en 
huaiia na no'on qo'ipaq Icha'q, 
qataq na no'on coma' I'enaxat da 
onice. 13 Qaq so lya I'auaxac 
I'enaxat Gihon, qaq nachiso so 
imata da coleesop yi 'alhua 
I'enaxat da Cus. i** Qataq so lya 
I'auaxac I'enaxat Tigris, som 
connegue da nala' Uiguishiguem 
yim 'alhua I'enaxat Asiria, qataq 
so lya I'auaxac I'enaxat Eufrates. 

15 Qaq iii qadataxala' co'oUaq 
mashi yanalec so shiyaxaua yim 
nanaxanqa' mayi I'enaxat da 
Eden da do'onataxaalec qataq 
ilo'ogue, 1^ nachi yanem da 
I'aqtac, 'eeta': 

—Ishit da qoUiqui 'enauac 
ana ala ana qo'ipaq mayi huaigui 
na nanaxanqa', 17 chaqadata ada 
qo'ipaq mayi chigaqaigui da 
qayauatton ca no'on qataq 
qauem. Sa ishit da qoUic ana ala 
adamayi, cha'ayi qom qoUic, qaq 
ishit da 'adieu. 

18 Nachi 'enapeco' iii 
qadataxala': Sa yayamaxafii iii 
shiyaxaua da nachi 'eetai' 
'oonolec. So'ot qome aca 
nauegaxaua qataq ntaunaxaua. 

1^ Nachi iii qadataxala' mashi 
ime da i'ot 'enauac na 
shiguiyacpi qataq na mayo ana 



'alhua, nachi nauegueu'a so 
shiyaxaua da yauo'o na 
Tenaxatpi. Nachi na ilonec na 
shiguiyacpi somayi, nachina na 
Tenaxat. 20 Nachi so shiyaxaua 
yauo'o na Tenaxat 'enauac na 
shiguiyacpi mayi ishit da nio, 
qataq na mayo qataq nana ishi', 
qalaxayi qaca namayipi aca 
nauegaxaua qataq ntaunaxaua 
mayi iueetac. 21 ime, nachi ni 
qadataxala' yataqta Ita'adaic 
naq'en na Tochaxa so shiyaxaua. 
Qaq co'oUaq iia do'ochita, nachi 
nqateu'a so 'oonolec Ichishit. 
Ime, qataq yi'iguelaxatta't na 
lapat. 22 Nachi se'eso nchishit i'ot 
iii qadataxala' aso 'alo. Ime, qaq 
nauegueu'a somayi. 23 Qaq 
co'oUaq ila'a so shiyaxaua aso 
'alo, nachi 'enapeco': 

— i'Ada ada maichi 
yapachiyaxaua qataq maichi 
ipi'inecyaxaua! Adamayi I'enaxat 
qome 'alo, cha'ayi iii i'otapecna 
yachigoxotaigui so shiyaxaua. 

24Yoqo'oyi ca shiyaxaua ca'ai 
ca Ita'a qataq aca late'e, yaqto' 
lauodeua aca Ihua, nachi 
caamayi 'eeta'am da 'oonolec 
shiyaxaua. 

25 Nachi so shiyaxaua qataq 
aso 'alo soomayi huetrauec, 
qalaxayi sa ishit da huo'otaq 
ncoqta'pe. 

So shiyaxaua sa yalaxalec ni 
i'otapecna 

31 Qalaxayi so n'adaxanaq 
yataqta sa nqalaataxaic, 
napacalec 'enauac na layipi 

shiguiyacpi mayi I'onatacpi iii 
qadataxala', nachi inato' aso 'alo: 

— iPeta'a 'eesa da iii 
i'otapecna sa ishit da qami' 
yashinema da qoUiqui ana ala 
ana qo'ipaq mayi huaigui yi 
nanqa' ana nanguishi? 

2 Nachi aso 'alo 'enapeco': 

— Seshitaq da sachiguenaq 
aca camachaqca ala ana qo'ipaq 

mayi huaigui yi nanqa' ana 
nanguishi. 3 Qaq chaqadata ada 
qo'ipaq mayi nangui na laiiii yi 
nanaxanqa', iii i'otapecna qomi' 
'enapegalo da sa ishit da 
sachiguenaq qataq sa ishit da 
sepotaqpegueu'a ana ala 
adamayi. Cha'ayi da shinaqtec 
de'eda, nachi qadleu. 

4 Qalaxayi so n'adaxanaq 
nachi 'enapega aso 'alo: 

— Sa ishit da 'en. Sa ishit da 
qauUivi. ^fii i'otapecna yayateeta 
da huo'otaq qami' qoUiqui ana 
ala ada'ada qo'ipaq, nachi huo'o 
da qadauattonaxanaxaqui da 
qauauattoiii ca no'on qataq ca 
qauem, qaq nachi qoiiiita'am 
nimayi. 

^Nachi aso *alo 
deuennataxan, nachi ila'a da ana 
ala aso qo'ipaq yataqta 'onaxai. 
Nachi huo'o da lyaxa da chic, 
qataq nshitaique da ivi' da huo'o 
da lauattonaxanaxac. Nachi nqat 
aso ala, ime, qaq chic, qataq 
yanem so Ihua. Qaq somayi chic. 
7Huana, nachi n'ettreec naua 
I'ai'te soomayi, nachi ntoue'n, 
qaq iloda'a da huetrauec. Qaq 
nachi i'o't ana higo laue da 
yauo'o Tola't. 

8 Qaq so shiyaxaua qataq aso 
'alo co'ollaq hua'axaida'aguet iii 
qadataxala' da coleetapeguelec so 
nanqa' ana nanguishi, quetaigui 
so Tat atom so avit, nachi 
nqanoxochiidesop, tadoigui so 
qo'ipaxasat yim nanaxanqa'. 
^Qalaxayi ni qadataxala' 
iyaxaataique so shiyaxaua, qataq 
inattac: 

— iHua'ague ca qoueta'ague? 
i^So shiyaxaua nachi yasat: 

— Sa'aqta'aguet 'am da 
'aucoleetapeguelec na nanqa' ana 
nanguishi, nachi huo'o da 
icolanaxa, cha'ayi sootauec. 
Yoqo'oyi fiaqaiioxojiii. 

11 Nachi iii i'otapecna inat: 

— 6Negue't ca 'am 
da'aqtaxanem da qouetauec? 
iQollic peta'a ana ala ada 
qo'ipaq mayi 'am shinapega da sa 
qoUic? 

12 Nachi so shiyaxaua yasat: 
—Ada 'alo mayi ayim 

'ai'anem da nitaunaxaua, adamayi 
ayim yami' aso qo'ipaq ala, qaq 
ayim sachic. 



13 Nachi ni qadataxala' inato' 
aso 'alo: 

— 6Negue't ca 'au'ot? 
Qaq asomayi 'enapeco': 

— So n'adaxanaq ayim 
yatenachit, yoqo'oyi sachic aso 
qo'ipaq ala. 

1^ Nachi iii qadataxala' 
'enapega so n'adaxanaq: 

— Qauem nagui da 'iquiaxac, 
souaxat de'eda 'au'ot. Yoqo'oyi sa 
ishit nagui da qoneta'am 'enauac 
na layi shiguiyacpi. Nagui nachi 
chigoqchiguiiia da 
'auaualectapigui' qataq qoUictac 
na 'alhua. i^Qaq nagui so'otec 
'am qataq ada 'alo da qami' 
npa'aguenaxa'u, nachi 'en'am ca 
'ai'alaqpi qataq ca Ualaqpi 
adamayi. Ca Ualaqpi adamayi 
pigui na 'adqaic, qaq 'am 
'anaigui ana lli'axa. 

1^ Qataq 'enapega aso 'alo: 

— Niquigaxateec nagui da 
'anque'ejnaxac qom ivita da 
huo'o ca 'ai'alec, qataq yataqta 
huo'o da 'anqui'ic da 'auco'o. 
Qataq imalec da 'advilyaxac so 
'adhua, qataq somayi 'am ilo'ogue. 

17 Qataq 'enapega so 
shiyaxaua: 

— Souaxat da 'am 'aualaxalec 
ada 'adhua, qataq qoUic aso ala 
ada qo'ipaq mayi shiitega da sa 
ishit da qoUic, nagui ana 'alhua 
hualec da sa yayamaxaiii, souaxat 
'am. Yataqta huo'o da 
'anque'ejnaxac da 'au'onataxan, 
yaqto' 'auachiguiiii ca qoUic 
'enauaque naua na'axa'te da 
'anachaalataxac. i^Ana 'alhua 
naxajlec qome ana yotta'a't yaxat, 

qataq qoUictac qome ana ala ana 
qo'ipaq mayi hualec na n'onaxa. 
i^Yataqta 'anchilchaqchiguiiii da 
'au'onataxaatac, yaqto' 
'auachiguiiii ca qoUic, chochi 
ivitta'a da 'avi'iguelaxaigui ana 
'alhua mayi 'auachigaqaigui 
co'oUaq 'am qai'oxon, cha'ayi 'am 
'alhua, qaq nam 'alhua 
'apactoigui. 

20 So shiyaxaua nachi yanagui 
aso Ihua da Tenaxat Eva, cha'ayi 
asomayi nachaso aso late'e 
'enauac na shiyaxauapi. 21 Ni 
qadataxala' nachi i'o't soua alogo, 
yachigoxotaiguilo ana Toe na 
shiguiyacpi, yaqto' so shiyaxaua 
qataq aso Ihua napoyini. 22 Nachi 
'enapeco': 

— Nagui da shiyaxaua, 
damayi 'eeta'ama qomi', yayaten 
da no'on qataq da qauem. Qaq sa 
yayamaxani nataq'en da nqat ana 
ala ada qo'ipaq mayi chigaqaigui 
da achaalataxac, qaq chic, huaiia, 
qaq sa ishit da ileu. 



23Yoqo'oyi ni qadataxala' 
nqateec so shiyaxaua da ca'ai 
naq'en yi nanaxanqa' mayi 
huaigui yi 'alhua I'enaxat Eden. 
Nachi i'onataxanaxanec na 'alhua 
mayi chigaqaigui co'oUoxochiyi. 
24lme, qaq co'oUaq mashi 
nqatreec, nachi yanalguete soua 
lamaxa'shi piguem lashi' na 
pa'aya'ague da nala' 
lliguishiguem. Qataq nataq'en 
yanalec so yiilonec 'ettaigui, ima 
da coleetagui, da yaqto' sa ishit 
da huo'o ca ivideu'a aso qo'ipaq 
mayi chigoqtapoigui da 
achaalataxac. 

